Älä luovuta polkupyörääsi varkaalle
Polkupyörävarkauksia voidaan ennalta estää kunnollisella lukituksella. Polkupyörissä kannattaa aina käyttää vakuutusyhtiön hyväksymiä kiinteitä tai irtolukkoja. Paras on käyttää molempia ja lukita polkupyörä telineeseen tai pylvääseen. Hyväksytyn irtolukon tunnistaa myyntipakkauksessa olevasta turvakortista. 

Polkupyörät ovat yleensä kotivakuutuksen piirissä. Korvauksen saa vain, jos pyörä on lukittu hyväksytyllä lukolla ja molemmat avaimet ovat tallessa. Jos pyörä on lukittu irtolukolla, pitää vakuutusyhtiöille esittää irtolukon mukana tullut turvakortti asianmukaisesti täytettynä. 

Suojaa pyöräsi näin: 
Varmista, että pyörässäsi on vakuutusyhtiön hyväksymä lukko Lukitse aina pyöräsi, vaikka jättäisit sen vain hetkeksi Pidä pyörä lukittuna sekä ulkona että sisällä Merkitse muistiin pyöräsi tunnistetiedot; merkki, malli, väri, rungon numero sekä erityistuntomerkit Valokuvaa pyöräsi Merkitse pyörä henkilötunnuksellasi Ilmoita heti polkupyörän varastamisesta poliisille 

Poliisi 2006

Helsingin Lukkokeskus Oy 24h (09) 66 66 80